CELEX: E2013P0001
Language: et
Date: 2013-02-13 00:00:00
Title: Ettevõtja Míla ehf. 13. veebruaril 2013 esitatud hagi EFTA järelevalveameti vastu (Kohtuasi E-1/13)

9.5.2013   
            
            
               ET
            
            
               Euroopa Liidu Teataja
            
            
               C 132/13
            
         Ettevõtja Míla ehf. 13. veebruaril 2013 esitatud hagi EFTA järelevalveameti vastu
   (Kohtuasi E-1/13)
   2013/C 132/08
   Míla ehf., keda esindavad advokaadid Espen I. Bakken ja Thomas Nordby (büroo Arntzen de Besche Advokatfirma AS, Bygdøy allé 2, 0204 Oslo, Norra), esitas 13. veebruaril 2013 EFTA kohtule hagi EFTA järelevalveameti vastu.
   Hageja taotleb, et EFTA kohus
   
               1.
            
            
               kuulutaks kehtetuks EFTA järelevalveameti otsuse nr 410/12/COL artikli 1;
            
         
               2.
            
            
               mõistaks käesoleva menetluse kohtukulud välja järelevalveametilt.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hageja palub tühistada EFTA järelevalveameti 21. novembri 2012. aasta otsuse nr 410/12/COL, millega lõpetati juhtumi käsitlemine algatamata ametlikku uurimismenetlust selle kohta, kas varem NATO hallata olnud kiudoptiliste kaablite subsideeritud renti Vodafone’ile tuleb käsitada riigiabina.
            
         
               —
            
            
               Vaidlusalune otsus võeti vastu Míla ehf. kaebuse alusel, mis käsitles väidetavat ebaseaduslikku riigiabi, mida Islandi välisministeerium andis, subsideerides kahe varem NATO hallata olnud kiudoptilise kaabli renti. Kõnealuse otsuse puhul leidis EFTA järelevalveamet, et Islandi välisministeeriumi kaitseagentuuri ja Og fjarskipti (tuntud ka „Vodafone’i” nime all) vahel 1. veebruaril 2010 sõlmitud kiudoptilise kaabli kasutamist ja haldamist käsitlev rendileping ei sisaldanud riigiabi EMP lepingu artikli 61 lõike 1 tähenduses, ning lõpetas juhtumi ilma edasise uurimiseta.
            
         
               —
            
            
               Hageja väidab muu hulgas, et
               
                           —
                        
                        
                           vaidlusalune otsus põhineb asjaolude ebapiisaval hindamisel ja asjaomase kohtupraktika valesti kohaldamisel,
                        
                     
                           —
                        
                        
                           EFTA järelevalveamet ei ole algatanud antud abi kohta ametlikku uurimismenetlust ja
                        
                     
                           —
                        
                        
                           EFTA järelevalveamet ei ole oma järeldusi piisavalt põhjendanud.